चोरी के सामान के साथ चोर की हुई गिरफ्तारी
धनवारपुलिस ने चार दिनों के भीतर एक चोर सहित चोरी का सामान भी बरामद कर लिया है। पुलिस ने चोरी के सामान के साथ कोडरमा जिला के नवलशाही लहरिया निवासी सुरेश मरांडी, पिता बंशी मरांडी को नीमाडीह से गिरफ्तार कर लिया। जबकि चोर के सहयोगी देवलाल तुरी, पिता विजय तुरी नीमाडीह निवासी भागने में सफल रहा। गिरफ्तार चोर के निशानदेही पर धनवार पुलिस ने सुरेश मरांडी के ससुराल दलदल से चोरी का सोलर प्लेट बरामद किया। वहीं फरार अभियुक्त के घर से एक बैट्री , गैस सिलेंडर के साथ लोहे का ग्रिल लगा खिड़की बरामद कर लिया है। इस बाबत धनवार थाना में पूर्व से अज्ञात चोरी के मामले को लेकर 66/17 के तहत मामला दर्ज किया गया था।
hin_Deva hin_Deva